П Р О Т О К О Л    № 23

от заседание на

КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/18.06.2013 г., вторник/

Днес, 18.06.2013 г. /вторник/ от 14.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА	

На заседанието присъстват и експертните сътрудници към комисията: Красимира Василева – началник-отдел „ЮОДКВСС” в дирекция „Правна”, Румен Митев – главен експерт „Съдебна статистика”.

1. ОТНОСНО: Анализ на натовареността на военно-окръжните прокурори от страната, сравнима с тази на окръжните и районните прокуратури в съответните региони /към март 2013 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение изготвения анализ, който следва да бъде допълнен със статистически данни за натовареността на военните прокурори и следователи за последните три години, както и с данни за бюджетната издръжка и щатната численост на всяка прокуратура за 2010 г., 2011 г. и 2012 г.
1.2. Да се изиска от Главния прокурор допълнително информация за бюджетната издръжка на всяка от военните прокуратури и за 2010 г., освен предоставената ни такава за 2011 г. и 2012 г. с тяхно писмо с изходящ индекс „Към Вх. № 921/2013 г.” от 20.02.2013 г.
1.3. Да се изготви и внесе за следващо заседание на комисията Анализ на натовареността и кадровото обезпечаване на военните съдилища и предложение за оптимизиране на дейността им.  
1.4. Изисква допълнително от Дирекция „Бюджет и финанси” от АВСС информация за бюджетната издръжка на всеки от военните съдилища и за 2010 г., освен вече предоставената такава за 2011 г. и 2012 г.

2. ОТНОСНО: Извлечение от Протокол № 26/10.06.2013 г. от заседание на Комисията по правни въпроси на ВСС и Проект на Правила за командироване на съдии, прокурори и следователи.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Проект на Правила за командироване на съдии, прокурори и следователи, като прави следните предложения:
1. Подкрепя втори вариант на буква „б” от т.3 от проекта за правила.
2. Да се добави нова подточка към т. 3 със следния текст: „административен ръководител на орган на съдебна власт не може да бъде командирован при условията на чл. 227 от ЗСВ”.
3. В т. 6 да се добави критерий: „резултати от участие в конкурси за преместване и повишаване”.

Изпраща на Комисията по правни въпроси решението по т. 2.

3. ОТНОСНО: Извлечение от Протокол № 26/10.06.2013 г. от заседание на Комисията по правни въпроси на ВСС във връзка с чл. 107а от Кодекса на труда.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Предлага на КПВ да бъдат изготвени условия за несъвместимост на съдебните служители, при разработване на които да се използват относимите норми на чл. 107а от КТ и ЗПУКИ, с които да се допълни ПОДВССНА.
3.2. Изпраща решението по т. 3 на КПВ за сведение.

4. ОТНОСНО: Доклад от Красимира Василева, началник-отдел „ЮОДКВСС”, дирекция „Правна” в АВСС относно проект на Стратегия за управление на риска във ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. КАОСНОСВ има следните приоритети:
1.1. Да подпомага ВСС за ефективно управление на съдебната система посредством усъвършенстване на една от основните му функции, а именно неговата кадрова политика.
1.2. Създаване на предпоставки за ефективно правосъдие и покачване на общественото доверие в съдебната власт посредством повишаване качеството на труда на магистратите.
2. В изпълнение на основните си приоритети КАОСНОСВ си поставя следните цели:
2.1. Създаване на механизъм за обективно измерване на действителната натовареност на органите на съдебната власт и преодоляване на неравномерната натовареност чрез оптимизиране на щатовете в различните звена на съдебната система и чрез други допустими от закона мерки.
2.2. Изработване на методология за определяне и отчитане на натовареността в органите на съдебната власт.
2.3. Преодоляване на неравномерната натовареност на органите на съдебната власт посредством прилагане на изработената методология.
3. Изпраща решението на комисия „Бюджет и финанси” за сведение.

5. ОТНОСНО: Доклад от председателя на ОС-Смолян, председателя на РС-Мадан и и.ф.председателя на РС-Чепеларе във връзка с предложение за промяна на границите и закриване на Районен съд – Чепеларе и за обявяване на конкурс за заемане на незает щат в РС-Мадан.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Изразява положително становище и приема за сведение доклада от административните ръководители на ОС - Смолян, РС - Мадан и РС - Чепеларе във връзка с предложение за промяна на границите и закриване на Районен съд - Чепеларе и за обявяване на конкурс за заемане на незает щат в РС-Мадан.
5.2. Изисква от вносителите на доклада допълнителна информация за съдебния район на РС Чепеларе, отнасяща се до следното:
- данни за криминогенната обстановка; тенденции в развитието на престъпността за последните пет години;
- информация за разходите за издръжка на съда – общо и по параграфи, проследени в 3-годишен период, както и какви биха били, ако бъде извършено предлаганото преструктуриране; 
- данни за минимално необходимата администрация за разглеждане на делата на пункт и каква би била издръжката й, ако бъде извършено предлаганото преструктуриране;
- данни за разходите за възнаграждение на персонала в РС Чепеларе в рамките на последните три години;
- информация за собствеността на сградата, в която се помещава РС Чепеларе, и какво е състоянието й;
- данни за нотариус и съдия по вписванията в съдебния район.
5.3. Докладът да се изпрати на окръжния прокурор на ОП Смолян за даване на становище по направените предложения.
5.4. Предлага на КБФ, КПА и КСА, до които е адресиран докладът, да бъде организирано съвместно обсъждане от ВСС и магистратите от съдебния район. Обсъждането да се проведе през м.септември 2013 г. и да има предмет доклада и направеното в него предложение.
5.5. Изпраща на КБФ, КПА и КСА решението по т. 5 за сведение.

ПРЕДСЕДАТЕЛ НА КОМИСИЯТА:    / п /

КАЛИН КАЛПАКЧИЕВ